Lo-Renz-O/malagasy-sentence huggingface dataset:
Toko voalohany, nojerena ireo singa mandrafitra ny tantara foronina. Tsy tongatonga ho azy ny fisafidianana ny anaran’ny mpandray anjara na ny toerana onenany sy ny fotoana tantaraina. Taratry ny zava-nisy teo amin’ny fiarahamonina, araka ny fahitan’ny mpanoratra ny toe-javatra nisy no nanovozany azy ireny. Toko faharoa, ny vontoatin’ny tantara. Nabaribarin’ny mpanoratra ireo aretim- piarahamonina rehetra. Mirongatra ny asan-dahalo toy ny fanafihana mitam-piadiana, vaky fasana sy halatra taolam-paty. Manjaka ny kolikoly amin’ireo sampan-draharaha isan-karazany. Tsy mbola foana ny elanelana eo amin’ny mpanan-karena sy ny mahantra. Difotra anaty fahantrana tanteraka ny vahoaka madinika. Manampy trotraka izany ny fisian’ireo antokon’olona manao ny kely tsy mba mamindro. Toko fahatelo sady farany, ny fifandraisan’ny tantara sy ny gazety. Ny tantara rehetra izay mivoaka ao amin’ny gazety lakroan’i madagasikara, dia tsy maintsy manaja ny fampianaran’ny fiangonana katôlika toy ny fanajana ny aina, ny fampivoarana sy fampivelarana ny maha olombelona, ny fifanampian’ny mpiara-belona. Azo lazaina fa fitaovana mahomby hitoriana ny soratra masina mivantana na ankolaka ny tantara foronina. Anjaran’ny mpamaky tsirairay no mandray ny anatra araka izay tandrify azy avy. Toy izay raha fintinina ny ventin-kevitra novoaboasana tato amin’ity asa fikarohana ity.
Fianakaviana iray. Ny fahambanin’ny fari-piainana no hevitra entin’ireo tohin-teny ireo ary izany fahambaniana izany no ambara ao amin’ilay olona tenenina. Vokatry ny fiasan’ny hevitra izay maneho fanambaniana no nahatonga ny fiasan’ny teny handika ilay olona mahantra. Tsy voatery ho mpitsindroka zaoridira mihitsy ny olona tenenina eto saingy ny fihetseham-po tafahoatra no niteraka ny fanambaniana be fahatany.
Izany eto satria maro ireo mividy izany. Ambarany fa tsy fitiavana ny fanafahana olona noho ny heloka nataony fa fanakalozana ny nenina ananana amin’izay heloka izay. Vokany hanome tsiny sy handatsa ny mpiara-belona. Ny hoe mividy dia mandoko ankolaka fa misy fananana miala avy amin’ny tena mba hahazoana fananana iray hafa, eto dia ny fahamarinana sy ny heloka io mifanakalo io. Ananaran’ny mpanoratra izany amin’ny alalan’ny mpanampy aza, ary asongadiny amin’ny antithèse175 izany amin’ny hoe mividy heloka 1 ? Tsara tsy sandaina 2 amin’io dia mibaribary fa izay manao ny hetsika voalohany dia maty antoka, raha miolotra amin’ny faharoa. Mba ho entin’ny mpanoratra manasongadina farany io hevitra io no nilalaovana amin’ny épiphonème hoe katsaho ny mahasoa tian’ny mpanoratra haseho amin’ny fiaraha-monina fa ny fahamarinana eto no mahasoa ka tokony hotadiavina. Ny fitadiavana izany dia fanoherana ny heloka. Mazava àry eto fa anatra miantefa amin’ny fitondran-tenan’ireo raiamandreny mpitsara no tena miharihary eto. Ny fahaizana miaro tena amin’ny ratsy ihany koa dia anehoan’ny mpanoratra fananarana eto. Hoy izy tsy hita maso ny fiavian’ny ankaso, ataovy tsara rary ny sarotro isalorana sao dia mahita hirika hidirana izy ka miteraka ranomaso tsy azo ampanginina a. P 236 ny ankaso dia toe-javatra tsy hita maso nefa omen’ny mpanoratra toetra ho afaka miditra. Io no miteraka ny fanovana endri-javatra azo avy amin’ny fanafiana toetry ny anoharana ny oharina. Tafiana toetran-javatra manana hery afaka mihetsika ny ankaso ary miaina. Mety ho rivotra izany na biby fa ny tena tandrify azy dia ny olona. Aseho ho manana toetran’olona eto ny ankaso ka mahay mitady hirika hidirana foana. Ny fanafiana azy io toetra io dia mandoko fa tena hita vatana sy tsapa toy ny olona mihitsy ny ankaso rehefa mihatra. Mba ho fiarovana amin’izany dia mila miaro tena ny olona. Izany no idiran’ny fanovana anarana hita amin’ny hoe sarotro. Fitaovana entin’ny mpiandry omby amin’ny fotoanan’ny fahavaratra ny sarotro, miaro azy amin’ny orana sy ny havandra. Toy izany koa eto ny fikirizana sy ny fahatanjahan-tsaina manampy amin’ny andro sarotra rehetra io. Anafaran’ny mpanoratra mba hatanjaka sy ho mafy orina izany. Ny fanovana endri-javatra sy ny fanovana anarana àry eto dia mandoko fa maro hevitra ambadika ny ankaso ka mila fanoherana amin’ny fiarahan’ny fiarahamonina. Amin’ity a. P iray ity dia ny fifampitsimbinana no ataon’ny mpanoratra ho anatra lehibe miantefa amin’ny fiaraha-monina. Izany no hita amin’ny hoe 175 c. Juranville, in le style enseigné par la pratique, librairie larousse, paris, p. 130 son but l’antithèse est de faire ressortir davantage les pensées par l’opposition qui existe entre elles
Ny hoe fivelarana eo amin’ny lafiny fitiavana, dia ny fitomboana na firoborobon’ny fitiavana. Lafin-javatra maro no azo anehoana ny fitombon’ny fifankatiavan’ny olon-droa. Mihamitombo miandalana mantsy izany, arakaraka ny fomba entin’izy ireo maneho azy, ny fifampitondrany, ny fanomezana izay mahafaly sy mahasambatra ny ankilany, ary indrindra, ny fananana tanjona iombonana rehefa mifankatia. Rehefa voafehin’ny roa tonta ireo hasin-javatra efatra voalaza ireo, dia milamina sady mafy orina ny fiarahany. 2-1-3-1-ny fomba enti-maneho fitiavana
Teo amin’ny sehatry ny fampianarana nijoro ho mpanabe tokoa ny zaza malagasy i jean narivony. Tsy nijery fotsiny ny habadoan’ny firenena izy, fa nanolo-tena hikolokolo ireo solofo dimbin’ny ala. 1-2-2-1 ny asany ny sekoly normale tao ambavahadimitafo no namaranany ny fianarany, ka nivoahany ho mpampianatra rehefa feno 20 taona izy. Ny sekolin’ny misiona no namolavola azy, ka tsy nampianatra tany amin’ny sekolim-panjakana izy. Noheveriny mantsy, fa ivontoerena fanasoavam- pirenena, ary fanolokoloana sy fanandratana ny maha malagasy ny sekolin’ny misiona. Koa dia tao izy no niasa na dia kely aza ny vola azony
Maro ny fialam-boly tena fanaon’i faniry vatosoa, anisan’ireny ny fitendrena ny zava- maneno toy ny valiha, eo koa anefa ny famakiam-boky, fijerena sary mihetsika sy tantara an-dapihazo, ankoatra ireo dia mihira koa izy. Ny tena tiany dia mitsangatsangana amin’ireo toerana malaza falehan’ny olona.
Ny fandresen-dahatra dia fanehoan-kevitra momba ny tsangan-kevitra iray na ny toetra amam-pitondran-tenan’ny olona iray mba hahafahana manitsy na manova izany. Ny fomba fanehoan-kevitra amin’izany dia sady mitsikera ny zava-misy no manolotra zava-baovao hanatsarana sy hanarenana ny lesoka. Izany hoe maneho hevitra amin’ny olona resen-dahatra ka mikendry hanova ny fomba fisainana sy ny fomba fijery samihafa ananany amin’ny alalan’ny fanehoana ireo lafin-javatra samihafa momba ny tsangan-kevitra tohanana sy ny fanilihana ireo hevitra tsy manan- danja loatra amin’izany ary manome tolo-kevitra hanatsarana azy 23. Ohatra amin’izany ity ampahan-dahateny nalaina tao amin’ny ny fanagasiana nosoratan’i e. D. Andriamalala, tak. 12 ity tsy manambara fitiavan-tanindrazana na oviana na oviana ny fananam-pahaizana eo amin’ny malagasy, satria raha nianatra isika, dia ny fitiavan-tena sy ny fitiavam-bola ary ny fitiavam-boninahitra no nanesika antsika fa tsy ny fikatsahana izay hahasoa ny
Rabe! Hoy rakalakely nanapaka ny teniny, sady niangotingoty. Ataovy hoe noro ihany aho! Mbola mamin’ny sofiko ery ny mandre anao manonona ahy izany. Avelao ho an’ny sarambabem- bahoaka ny vola , fa ny noro kosa no anao samirery. Nitsiky kely rabe, dia matotra indray ny endriny. Efa nahazatra azy tokoa ny niangolangola ilay tsara tarehiny tamin’ny hoe noro indraindray anefa votsotra ihany ny lelany, ka mahatonona vola tsy nahy rehefa misy zava-dehibe tiany hambara. Kanjo, injay nisy olona tamy any ivelany any, ary re nanitsy indrindra ny varavarana mivoha midanadana ny lalany. Tahaka ny tsy teo ny nitsanganan-drabe namonjy nitampify teroa an-tsisin’ny rindrina mba manana vainafo ve ianareo? Hoy ity ramatoa anankiray nampitsidika ny lohany teo am- baravarana. Mba omeo afo kely izahay, retsiana65, fa maty ny anay! Efa nisondrotra aina izy roa, fa nataony ho ny rainy no avy. Kanjo, hay ny mpifanolo-bodirina ihany. Fanaon’ny trano atsimo sy avaratra taloha mantsy ny mifamonjy na dia amin’ny kenonkenona andavanandro aza. Nihomehy ilay ramatoa nahita azy roa tsikaritra ho taitra mafy. Tezitra tamin’ny fivadiky ny fony kosa i noro, ka saika novaliany boribory ho tsy misy io. Nefa, hainy notonena vetivety ihany ny eritreriny, ka nomeny izay notadiaviny ramatoa efa mpaka afo eo isanandro iny, nefa mbola mody manatsafa ihany! Hoy i noro sorena, vao dila ilay mpanelingelina. Niverina nitalapetraka teo amoron’ny toko rabe, dia nanohy ny resany tsy hisy hahazaka izay fanambadian-terisetra, ry noro! Hoy ny feony toa hitoreo. Tsy haiko izany hanorina ny fitiavako amin-dravololona. Mihamankahala azy aho! Fantatro fa tonga indray ao an-trano izy, dia naleoko nankaty aminao. Lositra no nialako tany. Inona no ataoko, ry noro? Bibilava sinambotr’ankizy iky rabe ity fitiavantsika tsy mba tanana hitsipaka, tsy tongotra handaka. Niezaka koa araka ny faraheriko aho, fa tsy laitra ahodina idada sy ineny. Raha mbola nifamboraka ny mavesatra tao am-pony teo izy roa, injay indray nisy feon-dehilahy re avy any alatrano any. Nangina tampoka ny efitra. Tera-tsemboka vetivety rabe. Toa samy nampihantona koa ny fivezivezen’ny fofon’ainy ny mpitafa mpanakalo ô! Sao dia hanakalo sira na siramamy na lovia e !
Ny tanjona tamin’ny fampiharana ity fomba fiasa ity dia ny fanehoana ireo olana tena iainan’ny mpianatra manoloana ny asa omena azy. Hojerena tsirairay ny vokatra azo tamin’ny fanadinana, ny tamin’ny famelabelaran-kevitra ary nandritra ny fanadihadiana lahatsoratra niarahan’ny mpampianatra sy mpianatra nanatontosa. 1.4.1.1. Ny vokatra azo tamin’ny fanadinana
Izy ity indray dia haitsikera nampiasain’i lucien goldman tsy misy mihitsy fifanoherana ao amin’ny fifandraisana akaiky hita amin’ny asa famoronana sy ny zava-misy eo amin’ny fiarahamonina 6 hoy izy. Toa vary sy rano mantsy ny literatiora sy ny zava-misy. Ary ity farany no bilo manetsika sy manainga ny fanahin’ny mpanoratra. Fitohizan’ny ain’ny taranaka sy ny fiaraha-monina ihany koa ny soratra7 , hoy ny voalazan’ny mpanao gazety izay mpandinika ny fiainam- piarahamonina. Koa rariny raha nampiasaina ihany koa ity haitsikera ity. 0.8. Ny fomba nanatontosana ny asa
Mba hahafahana miroso dia zava-dehibe ny hijerena ireo ezaka efa natao, fantarina ao anatin’izany ireo lafiny tsara teo amin’ny vahaolana noraisina sy ny lesoka izay nahatonga ny tsy fahombiazana. Iii-3-2-1-jery todika ho fanatsarana ny jono sy fari-piainan’ny mponina ao ankiakabe raha ny zava-nisy niainan’ireo mpanjono sy ny zava-nisy teo amin’ny sehatry ny jono an-dranomasina tao ankiakabe no jerena, hita fa nisy ny fivoarana sy ny fandrosoana teo amin’ny fomba fijery sy ny fomba fiasa nefa nisy ihany ny tsy fahombiazana ny lafiny tsara teo amin’ny ezaka efa natao fomba fiasa vaovao izay nanampy ireo mpanjono tamin’ny fanatsarana ny sehatry ny jono ny fananganana fikambanana izay nivondronan’ny mpanjono maromaro. Nanampy tamin’ny fanatsarana ny fomba fiasa ny fisian’ireny, satria, ny hevitry ny maro no mahataka- davitra. Olona samihafa izay manana fomba fijery samihafa no mikanbana ao. Mampanan- karena eo amin’ny resaka hevitra izay tsy fitoviana izay. Ahafahana manentana sy manosika ireo mpanjono ho amin’ny fanajana ny lalàna mifehy ny jono amin’ny alalan’ny fanofanana ny fisian’io fikambana io. Ezaka efa nataon’ireo mpanjono tao ankiakabe ihany koa ny fiaraha-miasa amin’ny ong vitsivitsy misy ao an-toerana. Manampy ireo mpanjono eo amin’ny lafiny fitaovana, fomba fiasa sy ny tetika amam-paika maro samihafa ny ong. Ny hanatsara ny sehatry ny jono an-dranomasina ao ankiakabe ny tanjona tao anatin’izay ny lafiny azo kianina eo amin’ny lafiny sosialy ohatra, efa nisy ihany ny fikambanana mpanjono nefa tsy ny mpanjono rehetra no niditra tao anatin’ny fikambanana. Nahazo ny fanofanana sy voafehin’ny lalàna misy eo amin’ny fikambanana izay tao anatin’ny fikambanana. Nanamafy ny lalàna mifehy ny jono ny lalàna napetraka teo anivon’ny fikambanana mba hahatonga ny tsy fanarahan-dalàna ho rava. Nitohy anefa ny tsy fanarahan-dalàna ataon’ny mpanjono madinika izay tsy ao anatin’ny fikambanana. Mitombo isa ireo vondronolona tsy ao anaty fikambanana ireo. Eo amin’ny lafiny fifandraisana, tsy ampy ny fifandraisana eo amin’ny samy mpanjono, tsy ampy ny fifampidinihana sy ny fifanakalozana. Samy maka ho azy ny ankamaroan’ireo mpanjono kanefa hoy ny ohabolana hoe -izay mitambatra vato? Izany hoe, hanana ny tena fahatanjahany ny sehatry ny jono an-dranomasina ao ankiakabe raha misy ny tena firaisan-kina sy ny tena fiombonana eo amin’ny samy mpanjono. Tsy ampy ny
Ny fikambanana amadea dia anisan’ny miara-miasa amin’ny mpiompy landy. Landy ao anaty akorany no omeny ary averina arakaraka ny isany nalaina rehefa vita foly ny landy. Ny akorany iray dia manatody eo amin’ny dimapolo isa eo ary afaka efatra ambin’ny folo andro dia foy lasa bibikely mandady. Aorian’ny herinandro dimy eo no manomboka manao trano ny landy. Iny izy ao anaty akorany iny no amidy ankoatra ireo izay avela hanatody mba hahazoana miompy amin’ny manaraka. Marihina fa io akoran-dandy io no ahazoana kofehy hahavitana ireny lamba landy lafo vidy ireny. Ny fikambanana amadea dia manana orinasa manodina ireny akoran-dandy ireny ho lasa lamba.
Fandraiketana collage araikitra amin’ny ila voalohan’ny takela-taratasy ilay toko voatapatapaka. Raha mihoatra amin’ny halava na ny sakan’ny taratasy ilay dia tapahina eo amin’ilay faritra mihoatra ary afindra amin’izay toerana malalaka amin’io taratasy io ihany na amin’ny taratasy hafa manokana mihitsy.
Dikan-teny malalaka nataonay araka ny nambaran’i vygotsky notaterin’i bronckart, 2005 selon vygotsky 1978 , les formes supérieures du fonctionnement cognitif sont médiatisées par des instruments collectivement construits par les membres d’une culture, qui peuvent être aussi bien des objets matériels que des moyens symboliques comme le langage p.47 37dikan-teny malalaka nataonay araka ny nambaran’i tardif, 1992 s’il perçcoit qu’elle a peu ou pas de retombées sociales et personnelles, il est moins enclin à y investir p.119
Tsy fomba vaovao noforonin’ny olombelona akory ny fiarahan’ny lahy sy ny vavy mitoetra amin’ny toerana iray tsy eo ankohonan’ireo ray aman-dreniny intsony, rehefa mivady izy ireo. Efa nisy hatrizay ity fomba ity ary didin’ andriamanitra mihitsy. Koa anjaran’ny olombelona ny manatanteraka izany, araka ny voalaza ao amin’ny baiboly, manao hoe ary noho izany ny lehilahy ny vehivavy dia handao ny rainy sy ny reniny ka hikambana amin ’ny vadiny 94 araka izany, didy sy fepetra takian’ny fitiavana sy ny fiarahamonina amin’ny olon-droa mifankatia, rehefa hiroso eo amin’ny sehatry ny fanambadiana izy ireo, ny fialana ao amin’ny akanin’ireo masoandro amam-bolana. Lzany hoe, mila manorim- ponenana vaovao sy tsy miankin-doha aminy intsony izy ireo azo lazaina nanatanteraka io fomba io koa i abel ra tsimba, eny, fa na dia tsy mpivady ara- dalàna teo anatrehan’ny tany ama-monina aza izy sy ny renin-janany. Porofoiny ao amin’ny tononkirany, fa noho ny fitiavany azy dia ilaozany hatreto ny fianakaviany, afoy avokoa na ny tany niaviany v. A. , lah.92 tsapa amin’izay voalaza rehetra izay fa manan-kery tokoa ny fitiavana ary tsy ny mpifankatia ihany no mahatsapa izany, fa na ny fiarahamonina koa aza. Manam-piafarana anefa ny zava-drehetra ary misy fetrany avokoa. Mety ho tsara na ratsy izany fiafarany izany. Ohatra izany koa ny fitiavana, mety ho rava izy, noho ireo antony maro samihafa mifamahofaho ao anatiny ao.
Saika mitovitovy ny toe-javatra iainan’ny mpianatra amin’ny sekoly rehetra ao anatin’ny zap. Izany hoe samy miaina ny tsy fahampian’ny fitaovam-pianarana sy ny tsy fahampian-tsakafo vokatry ny fahasahiranan’ny ray aman-dreny ny ankamaroan’ny mpianatra. Raha ny fanamarihana azonay aseho araka ny fanisana nivantana nataonay dia mpianatra 85 tamin’ireo 123 tonga nianatra ny 02 desambra 2015 no miaina izany. Toy izao ny zava-nisy 36 mpianatra tsy manana afa-tsy kahie iray, 22 mpianatra tsy manana penina anoratana, ny sisa mameno ireo isa ireo kosa dia ireo mpianatra madinika tsy manana tsaoka sy solaitra. Ao ny simba ary ao ny very; araka ny valin- tenin’izy ireo rehefa nanontanianay. Ny mbola tsy fahafahan’ireo ray aman-dreniny mividy kosa no nambaran’ireo efa lehibe. Maro amin’ireo mpianatra no tsy mifantoka
Samy nanaiky sy nijoro ho vavolombelon’ ny kristianisma sy izay mety ho vokatr’izany izy ireo; samy nanabe sy nanefy ny toetran’ny olomanga sy vato nasondrotry ny tany malagasy. Samy nanaiky ny fiainana tsotra sy ny fanafoanana ny tena. Zokin’ny pasitera ravelojaona roapolo taona i cfrlr. Ity farany, noho izy tao anatin’ny fikambanan’ny frera frantsay, ary iry voalohany, noho ireo dia sy fivahiniana nataony tany andafy dia samy nahafehy tsara ny kolontsaina frantsay nefa indrindra koa nahatsapa fa tena ilaina ny mijanona sy manandratra ny maha malagasy. Ireo fiheverana sy fitsarana an-dravelojaona dia sahaza ary mifanaraka amin’i cfrlr tokoa. Na teo aza ny politikan’ny fanjanahantany izay niezaka nampanaiky ny tany voazanaka hanaraka azy, dia nijoro hatrany izy ary tsy nitsahatra naneho tamin’ny fiainany manontolo sy ny asa sorany fa azo atao tsara ny hoe sady sivilize no malagasy. 427
Ilaina ny famondronana ny tantsaha anaty fikambanana ho fampandraisana anjara mivantana azy ireo amin’ny tetikasa. Ramatoa lala raharinjanahary sy ny namany dia nanamafy fa ny asa fampandrosaona voalohany indrindra dia mametraka ho lohalaharana ny safidy sy ny sitrapon’ny mponina voakasik’izany raha tsy misy fanekena marina avy amin’ny mponina amin’ny asa atao tsy hisy fiovana lalina eo amin’ny fiarahamonina 53 manana tanjona ny ami ny hampivoatra ny tantsaha sy ny fokontany noho ny fijoroan’ny tetikasa eo aminy. Maro ireo ezaka ataon’ny fikambanana mba hampivoarana ny faritra. Isan’izany, ohatra, ny fanamboarana loha menaka azo avy amin’ny entona. Isan’ny sehatra andraisan’izy ireo anjara mivantana koa ny sfc satria ny mponina no mitantanana ny fandraisana ny vahiny mpizaha-tany.
Iii.4.2. Ho an’ny olona mijaly na marary miova tanteraka ny hevitry ny teny hoe tia anao aho eto amin’ity fotoana anehoana azy ity noho ny fahatsapan’ilay marary fa tsy irery izy ary misy fiantraikany avy hatrany aminy sy raisiny ho hery lehibe entiny mandresy ny aretina mahazo azy. Toy izao ny resaka ifamaliana amin’izany
Fifamaliana teo amin’izy mianaka. Ary dia naleon’i miaro niampanga an’i dadatoany ho mpandainga. Nampiasaina araka izany ny métonymie amin’ny hoe vato izay enti-manondro an’i felana felana mantsy no tiany holazaina eto. Nampiasaina eto ny métonymie hampifintina ny fomba filazan-javatra. Hany ka toa manery an-kolaka ny sain’ny mpamaky hanakatra ny hevitra fonosin’ilay sarin-teny. Io sarin-teny io mantsy dia fomba enti-milaza ny fiteny andavan’andro hananana endrika manaitra86. Hoenti-manatitra io foto-pisainan’i miaro io koa, dia notovanan’ny mpanoratra tamin’ny fampiasana ny syllepse izay teny tokana, tsy miverina nefa manana hevitra roa samihafa87. Hita izany amin’ny fampiasan’ny mpanoratrany teny hoe mandevina eto dia manana hevitra roa io teny io. Dia ny heviny tsotra hoe manitrika, manototra ao anaty tany88; sy ny heviny ara-panovana endri-javatra hoe mandroaka, manilika. Izany hoe, ny fandroahana an’i felana ihany no mety. Nataon’i miaro hanovonana ny hasambarana ny fanolorana azy an’i felana kanjo poizina namono ny tsirim-panantenany. Ary dia tsy nampilefitra ny hambom-pony ny fanamelohana natao taminy. Azo inoana fa ny tena naharary azy dia ny tsy fahadiovan’ity tovovavy ity, eny fa na dia talohan’ny nifankalalan’izy roa aza izany 89. Tsy misy saina hanaiky mantsy fa tsara ny voankazo lo. Mbola aterin-drégis rajemisa raolison fa ara- toetran’olombelona tokoa va re izany herim-po tsy milefitra na faharetana tsy miova fenitra na manao ahoana na manao ahoana voalaza 90. Niezaka namisavisa ny lasa i miaro mba hahafahany miaina amin’ny tsara. Rehefa nitopy tao an-tsainy anefa fa rehefa io anjara io mantsy no mahazo laka ao am-po, lahy izay hahay handanjalanja am-pahamarinana ny toe-javatra mitongilana mahazo azy tak. 53 .
Hita amin’izany fa mitanila ny fampianarana notontosaina ary tsy mitondra ho amin’ny fampivoarana ny maha olona ny rehetra. Ambaran’ny mpandinika fa izany fampivoarana ny maha olona izany mantsy no ahitana ny fitambaran’ireo dingana samihafa ho fampivelarana ny maha izy ny tena, izay mikendry ny fanatraran’ny beazina ny tanjony eo amin’ny fiainana marciano, 2018 50. Itodihana manokana mihitsy eto ny fanabeazana amin’ny ankapobeny izay mikendry ny famolavolana ny olona iray hahaleotena. Koa raha tsy tonga amin’izany tanjona izany ny fampianarana dia simba ny fifandraisana tsara eo amin’ny mpampianatra sy ny mpianatra. Tsy voarain’ity farany mantsy ny zavatra andrasany amin’ny mpampianatra. Manomboka eo dia manjavozavo aminy ny fampianarana, ka mitatra tsikelikely ho amin’ny tsy fahazoana tanteraka izany. 2.2.2. Ny olana eo amin’ny fandrindrana ny vontoatin-desona raisin’ny mpianatra
Ny fomba fifandraisan’ny fitiavan’olon-droa no tiana hambara eto. Eo amin’ny fifankatiavan’i johary sy i bakoly no tena tiana hotsindrina, raha hitondra izao tsikera izao. Mpifankatia i johary sy i bakoly ary nivady mihitsy. Tsy nionona tamin’izay anefa i johary fa mbola niaraka tamin’i landy ihany. Asongadin’ny tantara araka izany, ny endriky ny fampirafesana. Ny s-m anefa seha-panabeazana iray. Ny fihetsiky johary mampirafy dia mampirisika ny olona hanao izany rehefa sendra ny olana. I landy koa tsy mahalala tsy tiana mbola misisika ihany. Maro tokoa ny olona eny amin’ny fiarahamonina eny no manao toa azy, saingy ny fampidirana azy ireny any anaty s-m dia manome vahana ny olona kokoa. Fanampin’izany moa ny fangalaran-tety nataon’i bakoly sy ny fiavonavonany. Tsy idealy eo amin’ny fiainan’ny mpifankatia ny fiavonavonana kanefa abaribary ao amin’ny malok’ila 3 izany. Tsy hita soritra ao mihitsy ny fifampiresahana tsotra eo amin’ny mpifankatia. Vokany, maro ireo tanora no mampirafy. Lasa ifaninanany mihitsy aza izany indraindray. Hita soritra koa ny fitiavan-tena na i bakoly na i johary na i landy na i zara. I bakoly efa fantany fa korotana foana ny azy sy i johary. Izy tsy mifampiteraka, ny fianakaviana manampy trotraka kanefa nanaiky ho vadin’i johary ihany izy. I johary indray tia tena satria sady tiany i bakoly no te hanan-janaka izy dia nakambany izy roa. I landy kosa noho ny fitiavany an’i johary dia tsy noraharahiny na dia ny handrava ny fifankatiavan’i bakoly sy johary aza. I zara moa dia efa fantatra fa vadin-joky i bakoly dia mbola isisihana ihany.
Fanazarana 2 sombin-tantara lalana mody ener lalandy, fampitaha, 1968 fanontaniana 1 omeo ireo mpandray anjara ? 2 lazao ny fari-piainan’ny fianakaviana. 3 lazao ny fari-pahaizana sy ny asan’i nary. 4 inona avy ny fitondran-tenan’i nary rehefa nahazo fahafahana ?
Ny hafatra an-kolaka tany amin’ny sombin-tantara, ho an’ny mpitondra fanjakana, izay mandray ny tenany ho raiamandreny. Mitaky ny hamoahana ireo rahalahy malagasy mbola voasesitany any frantsa ohatra, i idealy-soa ao amin’ny sombin- tantara mitondra ny lohateny hoe zaza maro an-trano hoy izy any amin’ny andalana farany ry natiora, ampianaro hamela ny olombelona fa moa tsy ao aminao no tavela ilay amnistiam-pifankatiavana. 3.3.2. Ny fikaloana ny fitiavana
Ny lazaina hoe fitsapana amin’ny alalan’ny fandemen-tsaina eto dia ny fihetsika asehon’ny mpandray anjara mpanampy entina handemena ny sain’ny mpandray anjara fototra. Izany sedra izany dia mety hanakana ny mpandray anjara fototra amin’ny fanatrarana ny tanjona izay tiany hahatongavana. A ny fizahan-toetra nataon-drobena tamin’i nanja.
Valo no isan’ny taranja ho an’ny kilasy faharoa sy ny kilasy voalohany amin’ny ankapobeny, ary miampy ny filôzôfia izany ho an’ny famaranana ka lasa 09. Raha ny tokony ho izy izany dia samy manana ny mampianany isaky ny taranja ireo kilasy ireo, eny fa na ny kilasy voalohany sy ny famaranana izay mbola mizara ho sokajy l sy s na ta sy td ary tc. Araka izany, anjaran’ny tomponandraikitra no mitady izay ho mpampianatra ireo taranja ireo, mba tsy hahabanga ny fampianarana, indrindra mpampianatra mahafehy tsara ny taranja ampianariny mba tsy hahalatsa- danja ilay taranja mitaha amin’ny taranja hafa. Toy izao manaraka izao ny momba ny isan’ny mpampianatra ao amin’ny lisea ambinintsoa fafana 11 ny isan’ny mpampianatra ao amin’ny lycée privé ambinintsoa